《再作》
宋代·项安世

遇物无污洁，经林失盛衰。坐令砖似玉，立见发如肌。

乌化瑶池鹤，骓成石阙狮。倾都陈鹭翿，连野猎麑皮。

山裹青螺髻，城张白凤帷。佛宫迷铁塔，御路翳金槌。

旟旆纷斜整，鴐鹅杂正奇。四弦秾李抹，三弄落梅吹。

旧积新仍压，前驱后更驰。舞狂宁俟拍，行乱不遵歧。

扬布疑非我，何郎竟指谁。孔淄应不涅，墨素遂无悲。

勇势将门塞，纤形探隙窥。攲倾愁屋壁，踊跃羡童儿。

盖垤危翻瓮，填坑骇掷卮。屐深知夜过，蹄浅认朝骑。

冻合将平海，冰坚已实池。羲和光夺色，鸟雀命悬丝。

后阵多难测，阴机远莫涯。看云方浩浩，望霁故迟迟。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。